ཁྲེན་ལྡེ་ཚ་གཡོལ་རི་གྲོང་འདི་ནི།ཧོ་པེ་ཞིང་ཆེན་ཁྲེན་ལྡེ་གྲོང་ཁྱེར་དུ་གནས་ཞིང་།པེ་ཅིང་གྲོང་ཁྱེར་ནས་ཁྲེན་ལྡེ་བར་སྤྱི་ལེ་ཙམ་གྱིས་ལམ་ཐག་ཡོད་ལ།འདི་ནི་རྒྱལ་ས་པེ་ཅིང་ནས་རང་རྒྱལ་གྱི་བྱང་ཤར་དང་།ནང་སོག་བཅས་ཀྱི་འགྲོ་ལམ་གཙོ་བོའི་མ་ལག་ཡིན་པས་འགྲིམ་འགྲུལ་ཆ་རྐྱེན་ཤིན་ཏུ་སྟབས་བདེ།དེའང་པེ་ཅིང་གྲོང་ཁྱེར་རྒྱབ་ཀྱི་དགོན་ཁག་བརྒྱད་ཅེས་པ་ནི།སྤྱི་ལོ་ལོར་གསར་བཞེངས་དབུ་འཛུགས་གནང་བ་དང་སྤྱི་ལོ་ལོར་མཇུག་སྒྲིལ་གྱི་བར་ཁྱོན་ལོ་ངོ་བརྒྱད་ཅུ་གྱ་དགུ་རིང་།གོང་མ་ཁང་ཞི་དང་།དབྱང་ཀྲན།ཆན་ལུང་གསུམ་གྱིས་འགྲོ་སོང་ཡོངས་རྫོགས་གོང་མའི་ནོར་སྲིད་ནས་བཏང་སྟེ་ཆེད་དུ་གསར་བསྐྲུན་གནང་།དེ་ནི་སོག་བོད་བཅས་གྲངས་ཉུང་མི་རིགས་ཀྱི་མི་ཆེན་བླ་དཔོན་གྱི་སྐུ་མགྲོན་ཁག་དང་ཐོག་དེར་སྣེ་ལེན་དང་།ཐོ་བཀོད།མཇལ་འཕྲད་གནང་བ་དང་།སྐུ་མགྲོན་ཁག་གིས་གོང་མ་ལ་ཞུ་འབུལ་གནང་རྒྱུ་སོགས་ཀྱི་མཛད་སྒོ་སྤེལ་ཡུལ་རེད།དགོན་ཁག་དེ་དག་ལས་ཆེས་བརྗིད་ཆགས་ཤིང་ཉམས་དགའ་བ་ཀུན་གྱི་ཡིད་དབང་འཕྲོག་ནུས་པ་ནི་བོད་རྒྱུད་སངས་རྒྱས་ཆོས་ལུགས་ཀྱི་ལྷ་སའི་པོ་ཏཱ་ལ་དང་།གཙང་བཀྲ་ཤིས་ལྷུན་པོ།ལྷོ་ཁའི་བསམ་ཡས་ལྷ་ཁང་གསུམ་ལ་དཔེར་བྱས་ནས་བསྐྲུན་པ་དེ་རེད།ལྷ་ཁང་དེ་དག་གི་ཕྱིའི་བཟོ་དབྱིབས་དང་།ནང་གི་ཀ་གདུང་གི་དུང་ཕྲེང་ཤིང་བརྐོས་པདྨ་མཆོད་ཚགས།ལྡེབས་བྲིས་ཀྱི་ཚོན་མདངས་རྩི།མཆོད་བཤམས་ཀྱི་དྲ་བ་དྲ་མིགསྒོ་ཆེན་གྱི་ལྕགས་དཀྲོལ་གསེར་ཚགས་རྣམས་ལ་བོད་ཀྱི་དམིགས་བསལ་སྲོལ་རྒྱུན་མཛེས་རིས་བེད་སྤྱོད་ཡོད་པ་དེ་དག་ནས་མངོན་གསལ་ཧ་ཅང་དོད་པའི་རྒྱ་བོད་རིག་གནས་མཉམ་འདྲེས་ཀྱི་རྣམ་པ་མཚོན་ཡོད།